Diari Oficial de la Generalitat Valenciana


Sumari del DOGV 3813, del 11-08-2000 (2000/6465)

RESOLUCIÓ de 24 de juliol de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un oficial de laboratori com a personal funcionari interí.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3813

Data del DOGV
:   11-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6465


Data del document
:   24-07-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * universitat

RESOLUCIÓ de 24 de juliol de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un oficial de laboratori com a personal funcionari interí. [2000/6465]
  
Atès que es troba vacant el lloc de treball número 10.329 oficial de laboratori, adscrit a la Unitat Predepartamental de Tecnologia de la Universitat Jaume I, classificat C14E006, dotat pressupostàriament i inclòs en la relació de llocs de treball del personal d'administració i serveis d'aquesta universitat, i sent-ne necessària la cobertura, aquest Rectorat, d'acord amb el que es disposa en l'article 5 del Text refós de la llei de la funció pública valenciana i en ús de les facultats que li confereix la legislació vigent, convoca aquestes proves d'acord amb les següents bases:
  
Primera. Requisits dels aspirants
  
a) Ser espanyol o nacional d'un estat membre de la Unió Europea o nacional d'aquells estats, als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al Tractat Constitutiu de la Comunitat Europea.
  
b) Tenir fets els divuit anys i no haver arribat a l'edat de jubilació.
  
c) Estar en possessió del títol de Batxiller Superior, BUP, formació professional de segon grau o equivalent. En el cas de titulacions obtingudes a l'estranger s'haurà d'estar en possessió de la credencial que n'acredite l'homologació.
  
d) Acreditar el nivell elemental de coneixements de valencià. L'acreditació es podrà fer mitjançant la superació d'una prova específica o la presentació d'alguns dels següents documents: certificat de nivell elemental expedit per la Junta Qualificadora de Coneixements de Valencià o per la Universitat Jaume I; si es posseeixen certificats de nivell superior s'acreditarà d'acord amb el que disposa l'article 16 del Decret 33/1999.
  
e) No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
f) No haver sigut separat per mitjà d'expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
Segona. Presentació de les sol·licituds
  
Les sol·licituds, emplenades d'acord amb el model que s'adjunta a l'annex I, es presentaran al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la seua publicació en el Diari Oficial de la Generalitat Valenciana.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels serveis de correus: les instàncies es presentaran en sobre obert per tal que l'empleat/ada estampe el segell de dates en la part superior esquerra d'aquestes, i hi haurà de figurar amb claredat el nom de l'oficina i la data.
  
Hi caldrà presentar una fotocòpia del document nacional d'identitat.
  
No serà necessària la compulsa dels documents que es presenten fotocopiats, i serà suficient la declaració jurada de la persona interessada sobre l'autenticitat d'aquests, així com de les dades que figuren a la instància, sense perjudici que en qualsevol moment el tribunal o la Universitat puga requerir els aspirants perquè acrediten la veracitat de les circumstàncies i documents aportats, que hagen estat objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat.
  
Tercera. Objecte i període
  
L'objecte d'aquesta convocatòria és la cobertura temporal del lloc de treball número 10.329 oficial de laboratori, classificat C14E006, com a funcionari interí. El seu cessament es produirà quan desapareguen les circumstàncies que van donar lloc al seu nomenament, es proveïsca per funcionari de carrera el lloc corresponent, per qualsevol dels procediments establerts en els articles 20 i 21 del text refós de la Llei de Funció Pública Valenciana, o s'amortitze.
  
Quarta. Perfil del lloc
  
Especialitat: Ingeniería Mecànica y Construcció
  
?Organitzar, coordinar i supervisar el funcionament del laboratori de l'Àrea d'Expressió Gràfica en l'Enginyeria i el d'Estructures i Construcció de l'Àrea de Mecànica dels Medis Continus i Teoria d'Estructures, sota la direcció dels professors responsables dels dits laboratoris.
  
?Col·laborar en l'elaboració, muntatge i execució de diferents pràctiques de laboratori que s'imparteixen des de les àrees de coneixement d'Expressió Gràfica en l'Enginyeria, Mecànica dels Medis Continus i Teoria d'Estructures i Enginyeria Mecànica.
  
?Coordinar, programar i realitzar tasques de manteniment d'instal·lacions i equips dels laboratoris.
  
?Realitzar inventaris i gestió d'estocs. Encarregar-se de l'adquisició de xicotet material fungible per a la realització de les pràctiques de laboratori.
  
?Donar suport tècnic en treballs d'investigació desenvolupats per les Àrees de Coneixement de què depèn.
  
Cinquena. Sistema de selecció
  
Consistirà en una prova eliminatòria teòrica i/o pràctica. La part teòrica podrà consistir en un test de preguntes relacionades amb el temari indicat a l'annex II.
  
La part pràctica podrà consistir en la realització d'algun treball de manteniment o maneig d'algun equip, la identificació d'equips i sistemes propis de la branca professional en la que s'inscriu la plaça, i/o el muntatge i desmuntatge d'algun producte industrial i croquització dels plans de definició de les seues peces.
  
La prova eliminatòria s'ajustarà al temari indicat en l'annex II. Aquesta es puntuarà de 0 a 10 punts, i caldrà obtindre un mínim de 5 punts per a superar-la.
  
El resultat final d'aquest procés de selecció vindrà determinat per la puntuació obtinguda en la prova eliminatòria.
  
Els aspirants que superen aquest procés selectiu i no siguen seleccionats conformaran una borsa de treball per a posteriors contractacions temporals en llocs de treball del mateix perfil a la Universitat Jaume I.
  
Sisena. Tribunal de selecció
  
L'estructura del tribunal de selecció és la que figura a l'annex III d'aquesta convocatòria.
  
Els membres del tribunal hauran d'abstenir-se d'intervenir quan coincidisca en ells alguna circumstància de les previstes als articles 28 i 29 de la Llei 30/1992, de 26 de novembre, de règim jurídic de les administracions publiques i del procediment administratiu comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles esmentats.
  
El tribunal resoldrà tots els dubtes que puguen sorgir de l'aplicació d'aquestes normes, així com en allò que es puga produir dels casos no previstos.
  
El procediment d'actuació del tribunal s'ajustarà en tot moment a allò que dispose la llei 30/1992, de 26 de novembre, de règim jurídic de les administracions públiques i del procediment administratiu comú.
  
Setena. Llista d'admesos i realització de la prova
  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició del tribunal de selecció encarregat de jutgar-lo.
  
La data de realització de la prova eliminatòria s'anunciarà, amb una antelació mínima de 48 hores, al tauler d'anuncis de Recursos Humans i a la pàgina web de Recursos Humans al sic: http://sic.uji.es/serveis/rec-hum/seleccio/
  
Vuitena. Recursos
  
Aquesta convocatòria, les seues bases i tots els actes administratius que se'n puguen derivar i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
Castelló de la Plana, 24 de juliol de 2000.-El rector: Fernando Romero Subirón.
  
Annex I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Adreça i codi postal:
  
Localitat/comarca o província:
  
Telèfon:
  
SOL·LICITE l'admissió en el procés selectiu per a cobrir, com a funcionari/ària interí/ina el lloc de treball , convocat per resolució de data - de - de 2000.
  
DECLARE que són certes les dades consignades en aquesta i que reunisc les condicions exigides per a l'ingrés en la funció pública i les especialment assenyalades en aquesta convocatòria.
  
La persona interessada,
  
Castelló de la Plana, ?- , d ???.de 2000.
  
RECTORAT DE LA UNIVERSITAT JAUME I
  
Annex II
  
Temari
  
Muntatge i desmuntatge de conjunts mecànics/elèctrics
  
Manteniment d'equips de laboratori.
  
Coneixement d'Informàtica a nivell d'usuari.
  
Coneixements d'anglès tècnic.
  
Magnituds mecàniques i la seua mesura
  
Sistemes mecànics
  
Màquines i ferramentes
  
Formes comercials dels materials
  
Estructures per a edificació
  
Construcció
  
Topografia
  
Annex III
  
Tribunal de Selecció
  
Tribunal titular
  
President: el rector o persona en qui delegue.
  
Tres vocals en representació de la Universitat Jaume I.
  
Un representant de la Junta de Personal del PAS, a proposta d'aquest òrgan.
  
Secretari: el cap del Servei de Recursos Humans o persona en qui delegue, que actuarà amb veu però sense vot.
  
Tribunal suplent
  
Mateixa estructura